Tengler Gabriella: Tanulság egy álomból

Szóval igen. Itt ülünk az utolsó órában környezet órán és a környezetvédelemről beszélünk. István ébren alszik. Peti játszik a radírjával, a tanár pedig szinte hiába beszél. Csak a szokásos. Ekkor egyszer csak Pisti hangosan megszólal:

- Értelmetlen ez az egész.

- Hogy mondtad? - kérdezte határozottan a tanár.

Pisti még egyszer elismételte. Erre aztán a tanár nagyon mérges lett és mindenkivel megcsináltatta az összes feladatot, és azt mondta, hogy akinek nem lesz kész holnapra, annak beír a tájékoztatójába és a végszó: jövő héten dolgozat. Meg sem kérdezte, Pisti mire gondol, miért mondta, hogy értelmetlen a környezetvédelem. Abban a percben kicsöngettek. Miközben mentek kifelé az iskolából, a gyerekek hozzászólogattak:

* Most miattad írunk dolgozatot!
* Kösz szépen.
* Ezt most miért kellett?

És még néhány ehhez hasonlót. De Pistinek még mindig nem változott meg a véleménye annak kapcsán, amit környezetórán mondott, bár egy kicsit bántotta, hogy a többiekkel is kiszúrt, de nem foglalkozott vele. Hazaért, megcsinálta a dolgait, és lefeküdt, de mielőtt elaludt volna, még egyszer elmondta magában, hogy ez a környezetvédelmes dolog egy buta értelmetlen tananyag.

Közben saját magát látta kicsi korában. Azt látta, ahogy felszedi mások után is a szemetet, hogy védje a környezetet. Az iskolában a többi gyerek csúfolta ezért, de elszántan tovább csinálta. A kisfiú felébredt és megpróbálta végiggondolni, de nagyon álmos volt, így hát azt mondta, hogy biztosan csak egy álom volt és tovább aludt. Azután jött a következő álom. Most a jelenben volt, és látta az osztálytársai ablakán és látta, hogy az osztálytársai alig tudnak aludni, mert izgulnak a másnapi dolgozat miatt. És tudta, hogy ez az egész az ő hibája.

A kisfiú újból felébredt, és töprengeni kezdett. Vajon tényleg hibát követett el? Tényleg meg kéne változnia? Tényleg nem így kéne ezt az egészet néznie? Erre nem jött rá és mivel látta, hogy már milyen késő van, kiment inni, és visszafeküdt aludni. A következő álma a jövőről szólt. A kisfiú álmában az egész világ szemétben állt, a tengerben ág, kőolaj volt, az összes ember dobálta a szemetet, és az összes állat ott állt tétlenül a szemétben.

Pisti első álma arról szólt, hogy régen mennyire védte a környezetet, a második azt, hogy az osztálytársai miatta írnak dolgozatot, a harmadik pedig a tanulság. Hogy mi lenne, ha Pisti álma valóra válna és mindenki szemetelhetne, ahol csak akar?

Az a lényeg, hogy reggelre Pisti teljesen megváltozott. Úgy érezte, teljesen újjászületett. Újból felszedett sok után a szemetet, és ő maga sem szemetelt. A szülei, és a tanárok csak nézték őt, és nem értették, hogy hogyan változott meg hirtelen ennyire Pisti, de végül is örömmel fogadták ezt a nagy és hirtelen változást. De Pisti csak rájuk mosolygott. De tudta, hogy a tündérek segítettek neki a változásban.